Taman Nasional Bias Putih

Taman Nasional Bias Putih utawi Taman Nasional White Sand inggih punika taman nasional Amérika sané magenah ring negara wagian New Mexico miwah sajangkepné kaiterin olih Panembakan Rudal Bias Putih. Taman ngacangkupin  ring Tularosa Basin, rumasuk 41% kelod  widang bukit bias putih sané madaging kristal gipsum. Padang bias gipsum puniki dados pinih ageng soroh ipun ring Gumi, antuk kadaleman sawatara , bukit bias tegeh nyané , miwah sawatara 4,5 miliar ton (4,1 miliar métrik ton) bias gipsum.

Sawatara 12.000 warsa sané riin, daratan ring Cekungan Tularosa madué danu ageng, tukad, tegalan padang, misah mamalia Aab És. Rikala iklim ngangetang, sabeh miwah pangencéhan salju ngalarutang gipsum saking pagunungan ring nampek nyané miwah makta nuju cekungan. Pamanesan miwah pangetuhan ngalantur ngeranayang danu nguap miwah ngwentuk kristal sélénit. Angin kenceng salanturné ngabelah kristal miwah makta nuju kangin. Proses sarupa kamargiang nganti ngasilang bias gipsum sekadi mangkin.

Pasiuan spésiés beburon nongosin taman, makéhan punika invertébrata. Makudang spésiés beburon madué warna putih utawi putih lémlém. Sakirangné 45 spésiés éndémik, wantah idup ring taman puniki, antuk 40 riantara ipun spésiés ngetnget. Cekungan Tularosa punika sampun karauhin makudang panyeneng manusa, saking Paléo-India 12.000 sané riin ngantos petani, paternak, miwah panambang modérn. 

Taman Nasional Bias Putih ring pamahbah nyané katunjuk dados Monumén Nasional Bias Putih ring 18 Januari 1933 olih Présidén Herbert Hoover; punika karancang ulang dados taman nasional olih Kongrés miwah kalingga tanganin dados awig-awig olih Présidén Donald Trump ring 20 Désémber 2019. Punika situs NPS sané pinih akéh karauhin ring New Mexico, antuk sawatara 600.000 wisatawan nyabran warsa. Taman puniki madué marga saking pusat wisatawan nuju jantung bukit bias, genah piknik, pakémahan ring tengah padang bias, jalur hiking sané katandain, miwah maserod-serodan ring bukit bias. Paraharah sané kapandu olih jagawana ring marga miwah palemahan.

 Pustaka 

 Pranala jaba 

  – NPS.gov
 White Sands National Park  – Las Cruces Convention & Visitors Bureau

Kategori:Taman Nasional ring Amérika Serikat